25 से ज्यादा स्कूलों में तुलसी पूजन लेकिन प्रशासन बेखबर
राजधानी समेत शहर से लगे 25 से ज्यादा स्कूलों में शुक्रवार को जेल में बंद आसाराम की फोटो और बैनर लगाकर तुलसी पूजन दिवस मनाया गया। छुट्टी के दौरान अमलीडीह, डूंडा, सरोरा, तेलीबांधा, बिरगांव के स्कूल में इस तरह का आयोजन किया गया। जेल में बंद आसाराम के नाम पर किए गए इस कार्यक्रम की कोई जानकारी शिक्षा विभाग और जिला प्रशासन को नहीं थी। आयोजन समितियों का दावा है कि पूरे प्रदेश में 25 दिसंबर को तुलसी पूजन दिवस मनाया गया। जिला प्रशासन जांच कराने की बात कह रहा है।
रायपुर के कुछ निजी स्कूलों में शुक्रवार को आसाराम की तस्वीर और बैनर लगाकर बच्चों के लिए कार्यक्रम आयोजन किया गया। स्कूलों में यह कार्यक्रम विद्यार्थी संस्कार शिविर आयोजन समिति ने किया था। इस आयोजन समिति के अध्यक्ष और बिरगांव के पार्षद लेखराम साहू ने बताया कि आसाराम बापू की प्रेरणा से पिछले साल से स्कूलों में आज के दिन तुलसी पूजन दिवस मनाया जा रहा है। इस दौरान सरोरा के तीन-चार निजी स्कूलों में यह दिवस मनाया गया। इस दौरान 300 से ज्यादा स्कूली बच्चे शामिल हुए। इस दौरान एक दिवसीय विद्यार्थी संस्कार शिविर आयोजित किया गया। बच्चों को आदर्श, गुरु महिमा के साथ अन्य संस्कार सिखाए गए। इसके साथ ही 25 दिसंबर से एक जनवरी तक भारत विश्व गुरु सप्ताह मनाएंगे।
इन स्कूलों में कार्यक्रम
आयोजन समिति के अध्यक्ष द्वारा जारी प्रेस विज्ञप्ति में दावा किया गया है कि सरोरा स्थित ज्ञानदीप विद्या मंदिर, ओम नेशनल पब्लिक स्कूल, प्रज्ञा विद्या मंदिर और दिव्य संस्कार विद्या मंदिर समेत कई निजी स्कूल और मोहल्लों में इसका आयोजन किया गया। इन कार्यक्रम में बिरगांव के कुछ पार्षद समेत अन्य संगठन को लोग भी उपस्थित थे।
उनकी प्रेरणा से मनाया गया
मेरे स्कूल समेत राजधानी से लगे 50 से ज्यादा निजी स्कूलों और मोहल्ले में तुलसी पूजन दिवस का आयोजन किया गया। यह कार्यक्रम आसाराम बापू की प्रेरणा से पिछले साल से किया जा रहा है। उनकी तस्वीर और बैनर लगाए गए थे। लेखराम साहू, अध्यक्ष, विद्यार्थी संस्कार शिविर आयोजन समिति
हमें कोई जानकारी नहीं
निजी स्कूलों में 25 दिसंबर को तुलसी पूजन दिवस मनाए जाने को लेकर किसी तरह की जानकारी नहीं है। मुझे आपसे पता चला कि इस तरह का कार्यक्रम हुआ है। निजी स्कूलों ने डीईओ से अनुमति ली हों, उनसे पूछ सकते हैं। यूएस क्षत्री, बीईओ, धरसींवा ब्लॉक
डीईओ से मांगेंगे जल्द रिपोर्ट
आसाराम के नाम से स्कूलों में कार्यक्रम कराने जाने को लेकर किसी संस्था की तरफ से अनुमति नहीं ली गई है। निजी स्कूलों में किस समिति ने यह कार्यक्रम कराया, इस बारे में अभी जानकारी मिली। ठाकुरराम सिंह, कलेक्टर रायपुर
शिक्षा विभाग और जिला प्रशासन ने जांच की बात कही
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva